Foto: Getty Images Isroil hukumati a’zosi Zeyev Elkinning ma’lum qilishicha, mamlakat rasmiylari Rossiya tomoni Eron yadro dasturida maxfiy jihatlar borligi bo‘yicha razvedka ma’lumotlari bilan tanishishi uchun barcha kerakli harakatlarni amalga oshirdi. Bu haqda RIA «Novosti» xabar beryapti. «Isroil rossiyalik tegishli mutaxassislar Eron maxfiy yadro dasturi bo‘yicha doseda nimalar yozilganini batafsil tanishib chiqishi uchun kerakli bo‘lgan barcha qadamlarni qo‘ydi», - deya aytib o‘tdi Elkin. U Isroil bosh vaziri Binyamin Netanyahu va Rossiya prezidenti Vladimir Putin o‘rtasidagi uchrashuvda bu ma’lumotlar muhokama qilinishi bo‘yicha berilgan savolga javob qaytarmadi. Ikki davlat yetakchilari o‘rtasidagi suhbat 9 may kuni bo‘lib o‘tadi, shundan so‘ng Netanyahu G‘alaba paradida ishtirok etishi rejalashtirilgan. Eslatib o‘tamiz, avvalroq Eron prezidenti AQShni psixologik urushda ayblagandi.